Diari Oficial de la Generalitat Valenciana


Sumari del DOGV 4455, del 07-03-2003 (2003/2679)

RESOLUCIÓ de 3 de març de 2003, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 2 de desembre de 2002, per la qual s'establixen les bases reguladores per a la concessió de subvencions en matèria d'atenció i de prevenció de les drogodependències i altres trastorns addictius, durant l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2679


Data del document
:   03-03-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * ajuda pública
    * suport econòmic
    * toxicomania

RESOLUCIÓ de 3 de març de 2003, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 2 de desembre de 2002, per la qual s'establixen les bases reguladores per a la concessió de subvencions en matèria d'atenció i de prevenció de les drogodependències i altres trastorns addictius, durant l'exercici 2003. [2003/F2679]
  
L'Orde de 2 de desembre de 2002, publicada en el Diari Oficial de la Generalitat Valenciana número 4.339, de data 16 de desembre de 2002, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.
  
Una aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre de 2002), en aplicació d'allò que estableix la disposició addicional primera de l'esmentada orde, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 2 de desembre de 2002.
  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 212/2001, de 18 de desembre, del Govern Valencià, pel qual es modifica el Decret 138/2000, de 12 de setembre, del Govern Valencià, que va aprovar el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i les línies de subvenció destinades a finançar les ajudes regulades en l'Orde de 2 de desembre de 2002, de la Conselleria de Benestar Social, per la qual s'establixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici 2003 (DOGV núm. 4.409, de 16 de desembre de 2002), que s'indiquen a continuació, tots ells a càrrec del programa pressupostari 93.23.717.56: Drogodependències i Altres Addiccions.
  
1. Denominació: Centres i Programes Reinserció sobre Drogues
  
- Línia de subvenció: T2097
  
- Consignació pressupostària: 2.120.580,00 euros
  
- Procedència i quantia dels fons:
  
· Propis: 1.990.520,00 euros
  
· Externa: Àrea de Justícia i Interior: 130.060,00 euros
  
2. Denominació: Prevenció de las Drogodependències i Altres Addiccions
  
- Línia de subvenció: T2099
  
- Consignació pressupostària: 2.245.130,00 euros
  
- Procedència i quantia dels fons:
  
· Propis: 1.604.440,00 euros
  
· Externa: Àrea de Justícia i Interior: 640.690,00 euros
  
3. Denominació: Atenció a Drogodependents amb Problemes Juridicopenals
  
- Línia de subvenció: T1897
  
- Consignació pressupostària: 435.000 euros
  
- Procedència i quantia dels fons:
  
· Propis: 358.620,00 euros
  
· Externa: Àrea de Justícia i Interior: 76.380,00 euros
  
4. Denominació: Inversions en Recursos d'Atenció i Prevenció
  
- Línia de subvenció: T3057
  
- Consignació pressupostària: 90.000 euros
  
- Procedència i quantia dels fons:
  
· Propis: 90.000 euros
  
Segon
  
El règim de lliurament per a les transferències corrents i de capital regulades en l'Orde de 2 de desembre, d'acord amb allò establit en l'article 47 bis del Text Refós de la Llei d'Hisenda Pública de la Generalitat Valenciana i en l'article 33 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003 (DOGV núm. 4.409, de 31.12.2002, queda establit de la manera següent:
  
1. Ajudes destinades al manteniment de centres d'atenció o de prevenció de les drogodependències.
  
1.1. Quan vagen dirigides al manteniment dels centres d'atenció o de prevenció de les drogodependències, sempre que es tracte d'entitats públiques, cooperatives o entitats sense finalitats de lucre, es podran lliurar immediatament una vegada concedides fins al 60% del seu import; el 40% restant es lliurarà després de l'aportació i la comprovació de la documentació justificativa de l'efectiva i la correcta aplicació almenys del 75% de l'import inicialment anticipat.
  
2. Ajudes destinades al finançament de programes d'actuació i d'activitats en matèria de drogodependències i altres trastorns addictius.
  
2.1. Quan es dirigisquen al finançament de programes d'actuació i d'activitats en matèria de drogodependències, sempre que es tracte d'entitats públiques, cooperatives o entitats sense finalitat de lucre, es podran lliurar immediatament, una vegada concedida fins al 60% del seu import; el 40% restant es lliurarà després de l'aportació i la comprovació de la documentació justificativa de l'efectiva i la correcta aplicació de l'import inicialment anticipat.
  
3. Ajudes destinades a finançament en inversions, reforma i obres en recursos d'atenció i de prevenció i altres trastorns addictius.
  
3.1 Les transferències de capital es realitzaran contra certificació de l'obra expedida per tècnic competent, tot això sense perjudici que l'acte jurídic del qual es deriva la transferència es puga incloure la possibilitat d'avançar fins a un 15% de l'import total anual de la transferència, una vegada concedida..
  
Tercer
  
Els crèdits publicats tenen el caràcter de màxims, i no es podran concedir subvencions una vegada esgotats, circumstància esta que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.